Jakob Nielsen

Jakob Nielsen (født 5. oktober 1957 i København) er en dansk informatiker og ekspert i brukervennlighet i IT-systemer og nettsteder. Han har en doktorgrad i menneske-maskin-interaksjon fra Danmarks Tekniske Universitet. Han er sjef for Nielsen Norman Group, som han startet sammen med Donald Norman i 1998. Nielsen har blant annet blitt omtalt som «the guru of web page usability» av New York Times.


=== Nilsens designprinsipper ===
Jakob Nilsen er blant annet kjent for sine ti prinsipper for god design, også kalt heuristikker
Synlighet av systemstatus. Systemet bør alltid holde brukeren oppdatert om hva som skjer gjennom passende tilbakemeldinger til riktig tid.
Likhet mellom systemet og den virkelige verden. Systemet bør snakke brukerens språk, med termer og ord som brukeren forstår
Brukerkontroll- og frihet. Brukere vil ofte gjøre feil og trenger å enkelt kunne komme tilbake til den tilstanden systemet var i før feilen ble gjort.
Konsekvens og standardisering. Ikke endre betydningen av ord eller handlinger på tvers av kontekst. Følg konvensjoner.
Forebygge feil. Design for å hindre brukeren i å gjøre feil
Gjenkjenning foran hukommelse. Gjør systemet intuitivt å bruke. Synliggjør objekter og valgene brukeren har tilgjengelig til enhver tid så hen ikke trenger å huske i detalj hvordan prosesser foregår.
Fleksibilitet og effektivitet ved bruk. Gjør det mulig for drevne brukere å foreta kjappe snarveier som er usynlige for den utrente bruker. For eksempel ved hjelp av tastekombinasjoner i stedet for klikking.
Estetisk og minimalistisk. Fokuser på relevant informasjon og dialog. Jo flere elementer som legges til, jo mindre synlig blir hvert element.
Hjelp brukere til å gjenkjenne, diagnostisere og gjenopprette feil. Feilmeldinger bør være presise og indikere hva problemet er og eventuelle løsningsforslag. Unngå kodespråk.
Hjelp og dokumentasjon. Ha hjelp og dokumentasjon lett tilgjengelig selv om det optimale er at brukeren ikke får behov for det.Se video som forklarer prinsippene


== Foredrag ==
Web UX 2016 vs 2004
Is UX Getting Better or Worse?


== Bibliografi ==
Nielsen, J., and Budiu, R. (2012). Mobile Usability, New Riders Press.
Nielsen, J., and Pernice, K. (2010). Eyetracking Web Usability, New Riders Press.
Nielsen, J., and Loranger, H. (2006). Prioritizing Web Usability, New Riders Press.
Nielsen, J., and Tahir, M. (2001). Homepage Usability: 50 Websites Deconstructed. New Riders Publishing, Indianapolis.
Nielsen, J., Molich, R., Snyder, C., and Farrell, S. (2001). E-Commerce User Experience. Nielsen Norman Group, Fremont, CA.
Nielsen, J. (1999). Designing Web Usability: The Practice of Simplicity. New Riders Publishing, Indianapolis.
del Galdo, E., and Nielsen, J. (Eds.) (1996). International User Interfaces. John Wiley & Sons, New York, NY.
Nielsen, J. (Ed.) (1995). Advances in HCI Vol. 5. Ablex, Norwood, NJ.
Nielsen, J. (1995). Multimedia and Hypertext: The Internet and Beyond. AP Professional, Boston.
Nielsen, J., and Mack, R. L. (Eds.) (1994). Usability Inspection Methods. John Wiley & Sons, New York, NY.
Nielsen, J. (1993). Usability Engineering. Academic Press, Boston.
Nielsen, J. (1990). Hypertext and Hypermedia. Academic Press, Boston.
Nielsen, J. (Ed.) (1990). Designing User Interfaces for International Use. Elsevier Science Publishers, Amsterdam.
Nielsen, J. (Ed.) (1989). Coordinating User Interfaces for Consistency. Academic Press, Boston.


== Referanser ==


== Eksterne lenker ==
Liste over alle publikasjoner